EkBass/fiwiki-20250220-pages-articles huggingface dataset:
Alfa Romeo GTV ja Spider

Alfa Romeo GTV ja Spider ovat Alfa Romeon vuosina 1994–2004 valmistamia urheiluautomalleja, jotka korvasivat edeltäneet Alfetta GTV- ja Spider-mallit. GTV on koriltaan kaksiovinen coupé ja Spider puolestaan kangaskattoinen avoauto. Mallien korvaajiksi tulivat Alfa Romeo Brera ja Spider. GTV- ja Spider-mallit esiteltiin Geneven autonäyttelyssä keväällä 1995. GTV:ssä on takaistuimet ja se on 2+2-paikkainen, kun taas Spiderista takaistuimet puuttuvat. Autojen perusrakenne pohjautui Fiat Tipoon, mutta siihen oli tehty huomattavasti muutoksia. Esimerkiksi takajousitus on toteutettu monivarsituennalla ja takapyörien tuenta mahdollistaa niiden kääntymisen, eli autossa on siis passiivinen nelipyöräohjaus. Alkuperäisessä moottorivalikoimassa olivat 1,8 16V (144 hv), 2,0 16V (155 hv), turboahdettu 2,0 V6 (200 hv) ja vapaasti hengittävä 3,0 V6 (12V 192 hv, 24V 220 hv). Vuonna 1998 mallit kokivat pienen kasvojenkohotuksen, jossa etusäleikön ympärille tuli kromikehys ja sisustaa uudistettiin. 24-ventiilisen V6-moottorin yhteyteen tuli saataville kuusivaihteinen vaihteisto. Toisen, perusteellisemman kasvojenkohotuksen läpikäyneet GTV ja Spider esiteltiin Geneven autonäyttelyssä 2003. Mallit saivat suuremman etusäleikön, joka oli samantyylinen kuin Alfa Romeo 147:ssä. Uutena moottorina oli 3,2-litrainen V6 (240 hv). Tiedosto:Alfa Romeo Spider 2002 (cropped).JPG|Alfa Romeo Spider Tiedosto:1998-2003 Alfa Romeo GTV Twin Spark coupe 01.jpg|Facelift-mallin (1998) Alfa Romeo GTV. Tiedosto:Alfa Romeo GTV facelift front.JPG|Facelift- mallin (2003) Alfa Romeo GTV. == Lähteet == == Aiheesta muualla == GTV ja Spider Luokka:S-segmentin autot Luokka:1990-luvun autot Luokka:2000-vuosikymmenen autot
Alfa Romeo GTV

Alfa Romeo GTV viittaa seuraaviin Alfa Romeo -malleihin: * Alfa Romeo Alfetta GTV, vuosien 1974–1987 malli * Alfa Romeo GTV, vuosien 1994–2004 malli.
Hallische Händel-Ausgabe

Hallische Händel-Ausgabe (lyhenne HHA; engl. The Halle Handel Edition) on Georg-Friedrich-Händel-Gesell­schaftin julkaisema ja Bärenreiter-Verlagin kustantama julkaisusarja, jonka on valmistuttuaan tarkoitus sisältää Georg Friedrich Händelin (1685–1759) koko sävellystuotanto tieteellisesti toimitettuina, nuottikuvaltaan luotettavina laitoksina. Sarjan julkaiseminen aloitettiin yksittäisenä kokeiluniteenä vuonna 1945 ja aktiivisesti vuonna 1955. Aluksi Hallische Händel-Ausgabe toimi täydentävänä liitteenä Händel- Gesellschaftin vuosina 1858–1902 julkaisemalle Händelin teosten kokonaiseditiolle (G. F. Händel's Werke), mutta 1960-luvun vaihteessa vaihtoi toimitusperiaatteita aiempaa tieteellisemmiksi ja samalla itsenäistyi. Sarjan on tarkoitus valmistua vuonna 2023 ja sisältää siinä vaiheessa noin 128 osaa.https://www.baerenreiter.com/programm/gesamt-und-werkausgaben/haendel- georg-friedrich/ (tarkistettu 5.3.2017)http://haendel.de/HallischeHaendelAusgabe (tarkistettu 5.3.2017)http://www.handel-edition.com/hha_e.htm (tarkistettu 5.3.2017)http://www.handel-edition.com/history.htm (tarkistettu 5.3.2017) ==Toimituskunta== Hallische Händel-Ausgaben toimituksesta vastaa kansainvälinen toimituskunta, jonka jäseninä ovat Graydon Beeks, Donald Burrows, Siegfried Flesch, Hans Dieter Clausen, Hans Joachim Marx ja John H. Roberts. Sarjan teknisestä toimituksesta vastaavat Stephan Blaut, Annette Landgraf ja Michael Pacholke. == Lähteet == Luokka:Filologia Luokka:Georg Friedrich Händelin teokset Luokka:Musiikkitiede Luokka:Tekstuaalitieteet
Helena Laukko

Helena Laukko (s. 1957) on suomalainen järjestöjohtaja, joka on toiminut Suomen YK-liiton toiminnanjohtajana vuodesta 2003 lähtien. Ennen nykyistä tehtäväänsä Laukko on toiminut Kansainvälisen solidaarisuussäätiön (Solidaarisuus) toiminnanjohtajana vuosina 1997–2003 sekä Kepa ry:n hallituksen jäsenenä ja Suomalaisten Kehitysyhteistyöjärjestöjen EU- yhdistyksen puheenjohtajana. Laukko toimii myös Suomen Unesco-toimikunnan jäsenenä sen vuoden 2018 loppuun asti kestävällä kaudella ja on toiminut Suomen sosialidemokraattisen puolueen edustajana kaudella Kehityspoliittisessa toimikunnassa, jonka tehtäviin kuuluu muun muassa Suomen kehityspolitiikan johdonmukaisuuden edistäminen. ==Lähteet== == Aiheesta muualla == * Helena Laukko Ulkoasiainministeriön Youtube-kanavalla 6.11.2015 Luokka:Suomalaiset järjestöjohtajat Luokka:Vuonna 1957 syntyneet Luokka:Elävät henkilöt
Scharbeutz

thumb|250px|Scharbeutzin rautatieasema Scharbeutz on kunta Pohjois-Saksassa Schleswig-Holsteinin osavaltiossa Lyypekinlahden rannalla noin 20 kilometriä Lyypekistä pohjoiseen. Matkailu on paikkakunnan merkittävä elinkeino. Scharbeutzin hiekkaranta on noin 6,5 kilometriä pitkä, kaupungin keskusta sijaitsee rannan ja moottoritie A1:n välissä. ==Maantiede== Scharbeutz sijaitsee merellisen Ostholsteinin piirikunnan eteläosassa ja sen alue rajoittuu idässä Itämereen. Kiel sijaitsee maanteitse noin 65 kilometriä Scharbeutzista luoteeseen. Etäisyys Hampuriin on noin 80 kilometriä. Scharbeutzin kymmenen osa-aluetta ovat Scharbeutz, Pönitz, Gleschendorf, Haffkrug, Gronenberg, Klingberg, Sarkwitz, Schulendorf, Schürsdorf ja Wulfsdorf. Pönitzistä on varhaisin asiakirjamaininta vuodelta 1221 muodossa Penze, Scharbeutzista 1271 muodossa Scarbuce ja Gleschendorfista 1259 muodossa Golesko. Scharbeutzin järviä ovat Großer Pönitzer See, Kleiner Pönitzer See, Wennsee ja Taschensee tanskalaisine kanavineen. ==Historia== Paikannimi Scharbeutz palautuu paikalla muinoin sijainneeseen slaavilaiskylään, jonka nimi oli Scorbuze tai Schoreboce. Paikkakunnan alueella on lukuisia tumuluksia eli kumpuhautoja. 1400-luvulla aluetta hallitsi Kartause Ahrensbök (Kloster Ahrensbök), 1600-luvulla alueella vaikuttivat tanskalaiset; tuolloin perustettiin muun muassa Gronenberger Hof. Rannikkoalue alkoi kehittyä 1800-luvulla rantaturismin myötä. Toisen maailmansodan jälkeen idästä tulleet pakolaiset kasvattivat Scharbeutzin asukaslukua. Matkailuelinkeino alkoi elpyä 1950-luvulla. Vuonna 1974 Gleschendorf ja Haffkrug-Scharbeutz yhdistettiin Scharbeutzin kuntaan. ==Nähtävyydet== Scharbeutzin nähtävyyksiä ovat muun muassa Schulendorfin vanha vesimylly (Alte Wassermühle in Schulendorf) ja orgaanista arkkitehtuuria edustava Gut Garkau Großer Pönitzer See -nimisen järven lounaisrannalla Klingbergin kylässä. ==Liikenne== Scharbeutzin rautatieasema sijaitsee 88,6-kilometrisellä rataosuudella Lyypekki–Puttgarden noin 19 kilometriä Lyypekin asemalta pohjoiseen. BAB 1:n reitti kulkee Scharbeutzin keskustan länsipuolitse. Muita huomattavia maantieliikenteen väyliä ovat Bundesstraße 432 ja B 76 (Lyypekki–Kiel). ==Lähteet== ==Aiheesta muualla== Luokka:Schleswig-Holsteinin kunnat
Seppo Tanskanen

Seppo Tapio Tanskanen (s. 22. maaliskuuta 1941 Juuka) on suomalainen kenraalimajuri evp. Tanskanen syntyi maanviljelijä Toivo Tanskasen ja Elli Martikaisen perheeseen. Hänen puolisonsa vuodesta 1966 on Tuija Tarma. Tanskanen tuli ylioppilaaksi Joensuun lyseosta 1960, Kadettikoulusta hän valmistui 1963 ja Sotakorkeakoulusta 1973. Tanskanen toimi Karjalan jääkäripataljoonassa opetusupseerina vuodesta 1963 ja komppanianpäällikkönä vuodesta 1966. Joensuun sotilaspiirin komentotoimiston päällikkö hän oli 1968–1970, Pääesikunnan jalkaväkitoimiston toimistoupseeri ja toimistoesiupseeri 1973–1978 ja koulutusosaston toimistoesiupseeri 1978. Karjalan jääkäripataljoonassa Tanskanen toimi pataljoonaupseerina 1979–1981 ja sitten Sotakorkeakoulun maasotalinjan johtajana 1981–1986 ja sotateknillisen koulun johtajana 1986–1988. Puolustusministeriön sotilastoimiston päällikkö Tanskanen oli 1988–1990 ja Savon prikaatin komentaja 1990–1992. Toimittuaan Pääesikunnan henkilöstäosaston päällikkönä vuodesta 1993 ja Lapin sotilasläänin komentajana vuodesta 1994 Tanskasesta tuli Maanpuolustuskorkeakoulun rehtori vuonna 1997. Hän erosi vakinaisesta palveluksesta helmikuun lopussa 2001. Tanskanen ylennettiin vänrikiksi 1961, luutnantiksi 1963, yliluutnantiksi 1966, kapteeniksi 1969, majuriksi 1975, everstiluutnantiksi 1981, everstiksi 1988 ja kenraalimajuriksi 1994. Tanskanen julkaisi vuonna 2016 muistelmateoksen Rivissä ja rivin edessä – puolen vuosisataa upseerin elämää. ==Lähteet== Luokka:Suomalaiset kenraalit Luokka:Suomen oppilaitosten rehtorit Luokka:Vuonna 1941 syntyneet Luokka:Elävät henkilöt
Stadiumin metroasema

Stadium on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Circle Line CC1 Dhoby Ghaut 5:45 6:13 23:54 CC29 HarbourFront 5:47 6:15 22:58 CC26 Pasir Panjang – – 23:28 CC23 one-north – – 23:44 CC17 Caldecott – – 0:12 CC11 Tai Seng – – 0:20 CE2 Marina Bay 6:10 6:30 23:43 == Lähteet == == Aiheesta muualla == * Stadiumin metroasema Singaporen liikennelaitoksen sivuilla Luokka:Mass Rapid Transitin asemat
SAI KZ VIII

SAI KZ VIII oli tanskalaisen Skandinavisk Aero Industrin valmistama yksimoottorinen taitolento- ja matkalentokone, jonka yhtiö suunnitteli tanskalaiselle Sylvest Jensen Luftcirkus -taitolentoryhmälle. KZ VIII oli kokonaan koivuvanerilla pinnoitettua puurakennetta. Kone lensi ensilentonsa 14. marraskuuta 1949, ja kone lensi seuraavana kesänä noin 50 tapahtumassa ympäri Tanskaa pilottinaan Peter Steen. Tyyppiä rakennettiin vain kaksi konetta, vuonna 1949 valmistunut OY-ACB (myöhemmin HB-EPB, G-AYKZ) ja vuonna 1959 valmistunut Scheibe Flugzeubaun työntekijän rakentama D-EBIZ, joka siirtyi vuonna 1972 Tanskaan saaden tunnuksen OY-ARR. Kone vietti suurimman osan ajastaan Rårupin lentokentällä, kunnes sen osti vuonna 1989 Kai Dige Bach A/S, joka antoi koneen silloisen Dansk Veteranflysamlingin (nyk. Tanskan ilmailumuseo) käyttöön. Yhtiö lahjoitti koneen myöhemmin museolle. == Tekniset tiedot == == Lähteet == == Aiheesta muualla == KZ 08 Luokka:Tanskalaiset ilma- alukset Luokka:Taitolentokoneet
Wassen

Wassen on kunta Keski-Sveitsissä, Urin kantonissa. Vuoden 2015 lopussa kunnassa oli 428 vakinaista asukasta. Kunnan pinta-ala on 97 neliökilometriä. == Maantiede == Maantieteellisesti kunta sijaitsee Urin Alpeilla sekä Reussjoen varrella. == Liikenne == Valtakunnalliset Sveitsin ja Italian väliset valtaväylät moottoritie A2, vanha valtatie 2 sekä Gotthardin rautatie halkovat Wassenin, joka sijaitsee kapeassa jokilaaksossa. Päätie 11 länteen, Meientalin ja Susteninsolan kautta Bernin kantoniin, Gadmentaliin ja Innertkircheniin, alkaa Wassenista. == Lähteet == * ===Viitteet=== == Aiheesta muualla == * * Luokka:Urin kunnat
Kata Melander

Kata Melander (oik. Katariina Leino, s. 1991 Masku) on suomalainen kirjailija. Hänen esikoisromaaninsa Älä irrota ilmestyi vuonna 2017. Se kertoo kertoo nuoren liikuntavammaisen opiskelijan ja hänen entisen uskonnon ja filosofian opettajansa traagisen rakkaustarinan. Teoksen keskeisiksi teemoiksi nousevat myös krooninen kipu ja vaikeat perhesuhteet. Melander asuu Turussa ja opiskelee Turun yliopistossa pääaineenaan suomen kieli. == Teokset == *Älä irrota (2017) == Lähteet == Luokka:Suomalaiset kirjailijat Luokka:Vuonna 1991 syntyneet Luokka:Elävät henkilöt
Hanna Brooman

Hanna (Johanna Amalia) Brooman (21. elokuuta 1809 – 7. helmikuuta 1887 Tukholma) oli ruotsalainen säveltäjä ja opettaja. Hän toimi useiden aineiden opettajana Kuninkaallisen draamateatterin oppilaskoulussa vuosina 1847–1851 ja 1856–1887. == Elämäkerta == Hanna Brooman oli oopperalaulajien Johan Erik Brooman ja Margareta Sofia Lagerqvist kasvattitytär ja työskenteli Tukholmassa musiikin- ja kieltenopettajana. Hänet palkattiin Kuninkaallisen draamateatterin oppilaskouluun vuonna 1847, ja hän pääsi vakituiseksi vuonna 1848. Wilhelmina Fundinin äiti Christina oli lopettanut koulun oppilaskodin eli täysihoitolan toiminnan vuonna 1846, mutta Hanna Brooman sai vastuulleen oppilaiden päivittäisen alkeisopetuksen, joka oli aiemmin kuulunut oppilaskodin johtajalle. Brooman opetti monia aineita: hänen vastuullaan oli kristinuskon, kirjoituksen, pianonsoiton, ranskan, saksan, historian, maantieteen ja italian alkeiden opettaminen tytöille ja pojille sekä ompelun ja käsitöiden opettaminen tytöille. Vuonna 1857 hän teki teatterinjohdon toimeksiannosta selvityksen oopperan balettioppilaille järjestettävästä koulutuksesta. Erik af Edholm kuvaili häntä vuonna 1869 "kelvolliseksi opettajaksi ja ihmiseksi". Hanna Brooman myös käänsi näytelmiä Tukholman eri teattereita varten ja sävelsi lauluja pianolle, joista mainittakoon "Norrlänningens hemlängtan". == Lähteet == * Österberg, Carin et al., Svenska kvinnor: föregångare, nyskapare. Lund: Signum 1990. (ISBN 91-87896-03-6) * * * Ingeborg Nordin Hennel: Mod och Försakelse. Livs- och yrkesbetingelser för Konglig Theaterns skådespelerskor 1813-1863. Stockholm: Gidlunds (1997) ISBN 9178442567. * https://sok.riksarkivet.se/sbl/Presentation.aspx?id=17030 Luokka:Ruotsalaiset säveltäjät Luokka:Ruotsalaiset opettajat Luokka:Vuonna 1887 kuolleet Luokka:Vuonna 1809 syntyneet
Freestylehiihdon ja lumilautailun maailmanmestaruuskilpailut 2017 – miesten
parikumpareet

Miesten parikumpareissa kilpailtiin 9. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa. Alkuerät käytiin kello 10:25 lähtien paikallista aikaa, ja finaalit puolestaan 12:12 lähtien. Puolustavana mestarina kisaan lähti kanadalainen Mikael Kingsbury. == Lähteet == Luokka:Freestylehiihdon ja lumilautailun maailmanmestaruuskilpailut 2017
Freestylehiihdon ja lumilautailun maailmanmestaruuskilpailut 2017 – naisten
parikumpareet

Naisten parikumpareissa kilpaillaan 9. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa. Alkuerät käydään kello 9:35 lähtien paikallista aikaa, ja finaalit puolestaan 12:00 lähtien. Puolustavana mestarina kisaan lähtee yhdysvaltalainen Hannah Kearney. == Lähteet == Luokka:Freestylehiihdon ja lumilautailun maailmanmestaruuskilpailut 2017
Freestylehiihdon ja lumilautailun maailmanmestaruuskilpailut 2017 – miesten
hypyt

Miesten hypyissä kilpaillaan 9. ja 10. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa. Alkuerät käydään 9. maaliskuuta kello 19:00 lähtien paikallista aikaa, ja finaalit 10. maaliskuuta kello 19:46 lähtien. Puolustavana mestarina kisaan lähtee kiinalainen Quangpu Qi. == Lähteet == Luokka:Freestylehiihdon ja lumilautailun maailmanmestaruuskilpailut 2017
Freestylehiihdon ja lumilautailun maailmanmestaruuskilpailut 2017 – naisten
hypyt

Naisten hypyissä kilpaillaan 9. ja 10. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa. Alkuerät käydään 9. maaliskuuta kello 16:15 lähtien paikallista aikaa, ja finaalit puolestaan 10. maaliskuuta 20:40 lähtien. Puolustavana mestarina kisaan lähtee australialainen Laura Peel. == Lähteet == Luokka:Freestylehiihdon ja lumilautailun maailmanmestaruuskilpailut 2017
Freestylehiihdon ja lumilautailun maailmanmestaruuskilpailut 2017 – miesten
lumilautailun slopestyle

Miesten lumilautailun slopestylessä kilpaillaan 9. ja 11. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa. Alkuerät käydään 9. maaliskuuta kello 9:20 lähtien paikallista aikaa, ja finaalit puolestaan 11. maaliskuuta 12:14 lähtien. Puolustavana mestarina kisaan lähtee yhdysvaltalainen Ryan Stassel. == Lähteet == Luokka:Freestylehiihdon ja lumilautailun maailmanmestaruuskilpailut 2017
Freestylehiihdon ja lumilautailun maailmanmestaruuskilpailut 2017 – naisten
lumilautailun slopestyle

Naisten lumilautailun slopestylessä kilpailtiin 9. ja 11. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa. Alkuerät käytiin 9. maaliskuuta kello 12:35 lähtien paikallista aikaa, ja finaalit puolestaan 11. maaliskuuta 12:00 lähtien. Puolustavana mestarina kisaan lähti japanilainen Miyabi Onitsuka. == Lähteet == Luokka:Freestylehiihdon ja lumilautailun maailmanmestaruuskilpailut 2017
Into J. Teljo

Into Juhana Teljo (sukunimi aik. Heinonen, 11. elokuuta 1876 Uusikaupunki – 5. marraskuuta 1937 Detroit, Yhdysvallat) oli amerikansuomalainen päätoimittaja.Ylioppilasmatrikkeli 1853–1899 : Into Juhana Heinonen (Teljo) Teljon vanhemmat olivat Hiitolan kirkkoherra Johan Gustaf Heinonen (1829–1896) ja Amanda Helena Wong. Luettu 5.3.2017. Hän pääsi ylioppilaaksi 1895 Viipurin lyseosta ja valmistui Helsingin yliopistosta filosofian kandidaatiksi 1902 ja maisteriksi 1903. Teljo toimi sanomalehtimiehenä Yhdysvalloissa ja oli Calumetissa Michiganissa ilmestyneen suomenkielisen Päivälehden päätoimittajana. == Lähteet == Luokka:Suomalaiset päätoimittajat Luokka:Amerikansuomalaiset henkilöt Luokka:Vuonna 1876 syntyneet Luokka:Vuonna 1937 kuolleet
Hanna Korsberg

Hanna Korsberg (s. 24. helmikuuta 1970 Äänekoski) on suomalainen teatteritieteen professori. Hän on ollut Helsingin yliopiston professori vuodesta 2008.Hanna Korsberg, 375 humanistia, Helsingin yliopisto. Viitattu 5.3.2017 Korsberg on ennen professuuria Helsingin yliopistossa tehnyt sijaisuuksia teatteritieteen oppiaineessa professorina 2008 sekä ollut assistenttina 1996–1997 ja 2000–2001 ja yliopistonlehtorina 2004–2007. Korsbergin tutkimuksen pääkohteita ovat olleet teatterihistoria, historiografia ja esitystutkimus. Hän valmistui Helsingin yliopistosta filosofian maisteriksi 1996 ja väitteli tohtoriksi 2004 teatteritieteen alalta tutkimuksella Politiikan ja valtataistelun pyörteissä: Suomen kansallisteatteri ja epävarmuuden aika 1934-1950. Korsberg on toiminut Minna Canthin seuran puheenjohtajana vuodesta 2019. == Teokset == * Tyhjille tuoleille, täysille katsomoille: Riihimäen näyttämö/teatteri 50 vuotta, Hanna Korsberg. Riihimäki: Riihimäen teatteri, 1996 ISBN 952-90-8163-4. * Politiikan ja valtataistelun pyörteissä: Suomen kansallisteatteri ja epävarmuuden aika 1934-1950, Hanna Korsberg. Like, 2004 ISBN 952-471-320-9. – Väitöskirja Helsingin yliopisto. * Vallankumousta lavastamassa: valtion teatterikomitea 1945–1946, Hanna Korsberg. Like, 2004 - (Pienten teatterikirjojen sarja.). ISBN 952-471-414-0. * Ibsen Suomessa, Hanna Korsberg (toim.). Like, 2006 ISBN 952-471-868-5. * Teatterin lumoissa: Ida Aalberg -säätiön viisi vuosikymmentä, toimittanut Hanna Korsberg. Suomalaisen Kirjallisuuden Seura, 2007 – (Suomalaisen Kirjallisuuden Seuran toimituksia, ISSN 0355-1768 ; 1142.). == Lähteet == Luokka:Helsingin yliopiston professorit Luokka:Suomalaiset professorit Luokka:Vuonna 1970 syntyneet Luokka:Elävät henkilöt Luokka:Teatterintutkijat
Storia di Piera

Storia di Piera (; ; kansainvälisesti The Story of Piera) on vuonna 1983 ensi- iltansa saanut Marco Ferrerin ohjaama italialais-ranskalais-saksalainen eroottisesti latautunut, elämäkerrallinen draamaelokuva, jonka pääosia näyttelevät Isabelle Huppert, Hanna Schygulla ja Marcello Mastroianni. Storia di Piera perustuu Piera Degli Espostin ja Dacia Marainin samannimiseen omaelämäkerralliseen teokseen Storia di Piera (1980), jonka pohjalta Ferreri, Esposti ja Maraini sovittivat elokuvan käsikirjoituksen. Elokuvan tuottajina olivat Erwin C. Dietrich ja Achille Manzotti. Storia di Piera kilpaili vuoden 1983 Cannesin elokuvajuhlien pääkilpailussa, missä se oli ehdokkaana parhaan elokuvan Kultaisen palmun saajaksi. Hanna Schygulla palkittiin roolisuorituksestaan Cannesin elokuvajuhlien parhaan naisnäyttelijän palkinnolla. == Juoni == Storia di Piera sijoittuu Italiaan ja kertoo Eugenia- nimisen äidin ja hänen Piera-tyttärensä erikoisesta suhteesta. == Näyttelijät == == Tuotanto == Storia di Piera kuvattiin Italian Latiumissa, Latinan maakunnan Latinassa, Sabaudiassa ja Pontiniassa. Elokuvan tuotantoyhtiöinä olivat Faso Film, Sara Films ja Ascot Film. == Julkaisu == Storia di Piera sai ensi-iltansa Italiassa 2. helmikuuta 1983. Ranskassa elokuva sai ensi-iltansa Cannesin elokuvajuhlilla 13. toukokuuta 1983 ja teatteriensi-iltansa 18. toukokuuta 1983. Elokuvan Länsi-Saksan ensi-ilta oli 27. toukokuuta 1983. Elokuva keräsi Ranskassa teatterikierroksensa aikana 491 066 katsojaa. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos David di Donatello Paras naispääosa Hanna Schygulla David di Donatello Paras lavastus Marco Ferreri David di Donatello Paras puvustus Nicoletta Ercoli Sant Jordi Paras ulkomaalainen miesnäyttelijä Marcello Mastroianni Sant Jordi Paras ulkomaalainen naisnäyttelijä Hanna Schygulla Efebo d’oro Paras elokuva Marco Ferreri Cannesin elokuvajuhlien Kultainen palmu Paras elokuva Marco Ferreri Cannesin elokuvajuhlien parhaan naisnäyttelijän palkinto Cannesin elokuvajuhlien parhaan naisnäyttelijän palkinto Hanna Schygulla == Lähteet == == Aiheesta muualla == * * * * Storia di Piera Archivio del Cinema Italianossa Luokka:Elämäkertaelokuvat Luokka:Kirjoihin perustuvat elokuvat Luokka:Vuoden 1983 italialaiset elokuvat Luokka:Italialaiset draamaelokuvat Luokka:Italialaiset eroottiset elokuvat Luokka:Vuoden 1983 ranskalaiset elokuvat Luokka:Ranskalaiset draamaelokuvat Luokka:Ranskalaiset eroottiset elokuvat Luokka:Vuoden 1983 saksalaiset elokuvat Luokka:Saksalaiset draamaelokuvat
Rasmus Lindqvist

Rasmus Lindqvist (s. 4. syyskuuta 1979, Porvoo) on suomalainen jääpalloilija, joka edustaa Suomen Bandyliigassa pelaavaa Porvoon Akillesta. Lindqvist debytoi Bandyliigassa Porvoon Akilleksessa kaudella 1997. Syksyllä 2002 hän siirtyi kahdeksi kaudeksi Ruotsiin tukholmalaiseen Helenelunds IK:hon. Kahden Ailles-kauden jälkeen hän palasi Ruotsiin pääsarjajoukkue Falu BS:n riveihin kahdeksi kaudeksi, jonka jälkeen syksystä 2008 alkaen hän on edustanut Porvoon Akillesta. Kaikkiaan Lindqvist on kauden 2017 Bandyliigan loppupelien alkaessa pelannut 19 kautta yhteensä 417 ottelua ja niissä 417 maalia + 121 maaliinjohtanutta syöttöä. Niistä runkosarjassa hän on pelannut 371 ottelua ja tehnyt niissä 389 maalia + 111 syöttöä. Suomen jääpallomaajoukkueessa Lindqvist teki debyyttinsä syksyllä 2004, jonka jälkeen hän on ollut mukana neljissä MM-kisoissa 2006–2009. == Saavutukset == Seurajoukkueessa: * SM- hopeaa kaudella 2016, 2017 * SM-pronssia kaudella 2014, 2018 Maajoukkueessa: * 4 MM-pronssia vuosien 2006, 2007, 2008 ja 2009 kisoissa == Lähteet == == Aiheesta muualla == * Rasmus Lindqvist bandysidan-tietokannassa Luokka:Vuonna 1979 syntyneet Luokka:Suomalaiset jääpalloilijat Luokka:Elävät henkilöt
Lidia Trettel

Lidia Trettel (s. 5. huhtikuuta 1973 Cavalese, Italia) on entinen italialainen lumilautailija. Hän on osallistunut Naganon olympialaisiin 1998 suurpujotteluun sijoittuen neljänneksi sekä Salt Lake Cityn olympialaisiin 2002, jolloin hän saavutti pronssia parisuurpujottelussa. == Lähteet == Luokka:Italialaiset lumilautailijat Luokka:Vuonna 1973 syntyneet Luokka:Elävät henkilöt
Hilda Thegerström

Hilda Aurora Thegerström (17. syyskuuta 1838 Tukholma – 6. joulukuuta 1907) oli ruotsalainen säveltäjä, pianisti ja pianonsoitonopettaja. Opiskeltuaan Franz Berwaldin johdolla ja saatuaan valtion apurahan vuonna 1857 Thegerström matkusti Pariisiin ja Weimariin, jossa professorit Marmontel ja Liszt opettivat häntä. Hän esiintyi menestyksekkäästi konserttipianistina Weimarissa vuonna 1857 ja debytoi Pariisissa vuonna 1859. Pian palattuaan Ruotsiin hän piti konsertin Tukholmassa ja jopa maaseudulla. Christina Nilsson debytoi eräässä Thegerströmin konsertissa Uppsalassa 1860-luvun alussa. Vuonna 1863 Thegerström asettui asumaan Göteborgiin ja toimi musiikinopettajana. Vuosina 1865–1868 tehdyn ulkomaanmatkan jälkeen hänelle tarjottiin pianonsoitonopettajan paikkaa Tukholman kuninkaallisessa musiikkikorkeakoulussa. Hän hyväksyi tarjouksen ja hoiti tehtävää vuosina 1872–1903. == Palkintoja ja huomionosoituksia == * 1875 – Jäsen numero 449 Ruotsin kuninkaallisessa musiikkiakatemiassa * 1895 – Litteris et Artibus -mitali == Teoksia == * Souvenirs suédois: La naïveté pianolle, op. 1 (1857) * Souvenirs suédois: Nocturne et Rondoletto pianolle, op. 2 (1857) * Några elementar-piano-fingeröfningar jemte skalorna uti rythmisk taktindelning (1859) == Lähteet == == Aiheesta muualla == * *Hilda Thegerström Levande Musikarv -arkistossa * * Luokka:Ruotsalaiset säveltäjät Luokka:Ruotsalaiset pianistit Luokka:Litteris et Artibus -palkitut Luokka:Vuonna 1907 kuolleet Luokka:Vuonna 1838 syntyneet
Khon Kaen

Khon Kaen () on kaupunki Isanin alueella Koillis-Thaimaassa. Kaupunki on Khon Kaenin provinssin hallintokeskus ja liikenteen solmukohta. Kaupungin koillispuolella sijaitsee Bung Thung Saenin järvi, jonka pohjoispuolella on kaksi temppeliä. Etelässä sijaitsevan Bung Kaen Nakhonin järven ympärillä on viisi temppeliä. Kansallismuseossa (Khon Kaen National Museum) on Ban Chiangin noin 5 600 vuotta vanhoja arkeologisia löytöjä ja Dvaravati-kulttuurin keramiikkaa. ==Lähteet== ==Aiheesta muualla== Luokka:Thaimaan kaupungit
Anda Muižniece

Anda Muižniece (s. 20. marraskuuta 1991) on latvialainen maastohiihtäjä. Muižniece osallistui Val di Fiemmen MM-kilpailuihin 2013, missä sijoittui perinteisen hiihtotavan sprintissä 83:nneksi ja 10 kilometrin vapaan hiihtotavan kilpailussa 87:nneksi. Falunin MM-kilpailuissa 2015 hän sijoittui 30 kilometrin perinteisen hiihtotavan yhteislähtökilpailussa 46:nneksi, perinteisen hiihtotavan sprintissä 58:nneksi ja 10 kilometrin vapaan hiihtotavan kilpailussa 69:nneksi. Lahden MM-kilpailuissa 2017 Muižniece oli 30 kilometrin vapaan hiihtotavan yhteislähtökilpailussa 47:s, 10 kilometrin perinteisen hiihtotavan kilpailussa 66:s ja vapaan hiihtotavan sprintissä 74:s. Muižniece lopetti uransa maastohiihtäjänä keväällä 2018. == Lähteet == Luokka:Latvialaiset maastohiihtäjät Luokka:Vuonna 1991 syntyneet Luokka:Elävät henkilöt
Sara Pellegrini

Sara Pellegrini (s. 5. toukokuuta 1986) on italialainen maastohiihtäjä. Lahden MM-kilpailuissa 2017 Pellegrini oli 30 kilometrin vapaan hiihtotavan yhteislähtökilpailussa 28:s. Hän kilpaili maastohiihdon maailmancupissa ensimmäisen kerran Davosissa joulukuussa 2013. Ensimmäiset maailmancupin pisteensä hän sai oltuaan 30:s Oberstdorfin 10 kilometrin perinteisen hiihtotavan yhteislähtökilpailussa Tour de Skillä 2018–2019. Parhammillaan hän on ollut 26:s saman kiertueen päätösetapin osuusajoissa. Tourin kokonaiskilpailussa hän oli 27:s. == Lähteet == Luokka:Italialaiset maastohiihtäjät Luokka:Vuonna 1986 syntyneet Luokka:Elävät henkilöt
Cendrine Browne

Cendrine Browne (s. 8. syyskuuta 1993 Barrie, Ontario) on kanadalainen maastohiihtäjä, joka edustaa Fondeurs Laurentides -seuraa. Lahden MM- kilpailuissa 2017 Browne oli 30 kilometrin vapaan hiihtotavan yhteislähtökilpailussa 26:s, 15 kilometrin yhdistelmäkilpailussa 35:s, 10 kilometrin perinteisen hiihtotavan kilpailussa 47:s, vapaan hiihtotavan sprintissä 48:s, Kanadan viestijoukkueen mukana kymmenes ja perinteisen hiihtotavan parisprintissä 13:s Dahria Beattyn kanssa. Browne kilpaili maastohiihdon maailmancupissa ensimmäisen kerran Quebecissä joulukuussa 2012. Hän on yltänyt henkilökohtaisissa kilpailuissa parhaimmillaan 35:nneksi Ulricehamnin 10 kilometrin vapaan hiihtotavan kilpailussa tammikuussa 2017. == Lähteet == Luokka:Kanadalaiset maastohiihtäjät Luokka:Vuonna 1993 syntyneet Luokka:Elävät henkilöt
Alastair Gibson

Alastair Gibson (s. 19. elokuuta 1962 Johannesburg)GoogleBooks on eteläafrikkalainen entinen Hondan Formula 1 -tallin mekaanikko. Gibson aloitti uransa mekaanikkona Benettonilla vuonna 1995. Vuonna 1999 hän siirtyi BAR:lle päämekaanikoksi. Hän jatkoi tehtävässään myös tallin muututtua Hondaksi vuonna 2006. Maaliskuussa 2008 Gibson ilmoitti lopettavansa työt Hondalla Malesian osakilpailun jälkeen.Honda chief mechanic to leave F1 == Yksityiselämä == Gibson on naimisissa Carolyn kanssa, ja heillä on yksi poika, William. Harrastuksina hänellä on vanhat autot, kuvanveistäminen ja kirjoittaminen. == Lähteet == == Aiheesta muualla == * Kotisivut * Motorsportmagazine.com Luokka:Formula 1 -tallien työntekijät Luokka:Vuonna 1962 syntyneet Luokka:Elävät henkilöt Luokka:Eteläafrikkalaiset henkilöt
Jokikylä (Sievi)

Jokikylä (Joenkylä) on kylä Sievissä. Jokikylä sijaitsee Kokkola–Kajaani-tien varrella noin kymmenen kilometriä Sievin keskustasta Nivalan suuntaan. Aiemmin kylä tunnettiin Sikalan kylänä, mutta se muutti nimensä Jokikyläksi. Jokikylän läpi virtaa Vääräjoki. Jokikylän läheisyydessä sijaitsee Jakostenkallioiden vuonna 2021 valmistunut tuulivoima-alue. Alueella on seitsemän tuulivoimalaa, jotka ovat kokonaiskorkeudeltaan 210 metriä. Tuulivoima-alueen rakentaminen herätti paikallisissa vastustusta. == Lähteet == Luokka:Sievin kylät
Ilinca Băcilă

Ilinca Maria Băcilă (s. 17. elokuuta 1998 Târgu Mureș, Romania), tunnettu myös pelkällä nimellä Ilinca, on romanialainen laulaja ja jodlaaja. Băcilă osallistui Vocea României (Romanian The Voice) -ohjelmaan vuonna 2014 ollessaan 16-vuotias. Vuonna 2017 hänet valittiin edustamaan Romaniaa Kiovassa järjestettävään Eurovision laulukilpailuun 2017 yhdessä Alex Florean kanssa kappaleella ”Yodel It!”. == Lähteet == Luokka:Romanialaiset laulajat Luokka:Romanian euroviisuedustajat Luokka:Vuoden 2017 euroviisuedustajat Luokka:Elävät henkilöt Luokka:Vuonna 1998 syntyneet
Maastohiihto talviolympialaisissa 1936

Maastohiihdossa kilpailtiin vuoden 1936 talviolympialaisissa kolmella hiihtomatkalla. Ohjelmassa olivat miesten 18 ja 50 kilometrin matkat, sekä uutena kilpailumuotona 4x10 kilometrin viesti. Menestynein maastohiihtomaa vuoden 1936 olympialaisissa oli Ruotsi. == Osallistuneet maat == Maastohiihtokilpailuihin otti osaa 109 urheilijaa 22 maasta. * * * * * * * * * * * * * * * * * * * * * * == Mitalit == == Lähteet == *
Navodnenije

Navodnenije (Наводнение; ; ) on vuonna 1993 ensi-iltansa saanut Igor Minajevin ohjaama venäläis-ranskalainen rikos- ja jännitysdraamaelokuva, jonka pääosaa näyttelee Isabelle Huppert. Elokuva perustuu Jevgeni Zamjatinin samannimiseen novelliin Navodnenije (1929), jonka pohjalta sovituksen laati Bernard Stora ja käsikirjoituksen Igor Minajev ja Jacques Baynac. Daniel Toscan du Plantier oli elokuvan tuottajana. Navodnenije kuvattiin Moskovassa. Elokuva sai ensi- iltansa Venäjällä Kinošokin elokuvajuhlilla syyskuussa 1993. Elokuva sai ensi- iltansa Ranskassa 26. huhtikuuta 1995 ja oli Rézo Filmsin teatterilevittämä. Elokuva keräsi Ranskassa teatterikierroksensa aikana 13 500 katsojaa. Navodnenije kilpaili vuoden 1994 Locarnon elokuvajuhlien pääkilpailussa, missä se oli ehdokkaana parhaan elokuvan Kultaisen leopardin saajaksi. == Juoni == Navodnenije sijoittuu 1920-luvun alun Pietarin Vasilinsaareen. Sofia (Isabelle Huppert) ei voi saada lapsia, joten pelastaakseen avioliittonsa hän adoptoi aviomiehensä Trofimin (Boris Nevzorov) kanssa orvoksi jääneen 13-vuotiaan Gankan (Marija Lipkina). Pian käy ilmi, että Trofim on ihastunut kauniiseen tummasilmäiseen tyttöön. == Näyttelijät == == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Kinošokin elokuvajuhlien parhaan naisnäyttelijän palkinto Kinošokin elokuvajuhlien parhaan naisnäyttelijän palkinto Isabelle Huppert Kinošokin elokuvajuhlien tuomariston erikoispalkinto Kinošokin elokuvajuhlien tuomariston erikoispalkinto Igor Minajev Kinošokin elokuvajuhlien parhaan tuotantosuunnittelun palkinto Kinošokin elokuvajuhlien parhaan tuotantosuunnittelun palkinto Vladimir Murzin Locarnon elokuvajuhlien Kultainen leopardi Paras elokuva Igor Minajev == Lähteet == == Aiheesta muualla == * * * Luokka:Vuoden 1993 ranskalaiset elokuvat Luokka:Ranskalaiset jännityselokuvat Luokka:Venäläiset elokuvat Luokka:Rikosdraamaelokuvat Luokka:Novelleihin perustuvat elokuvat
Alex Florea

Alexandru Ionuț "Alex" Florea (s. 15. syyskuuta 1991 Constanța, Romania) on romanialainen laulaja. Hän edusti Romaniaa kappaleella "Yodel It!" yhdessä Ilincan kanssa vuoden 2017 Eurovision laulukilpailussa. Florea on aiemmin osallistunut Vocea României (Romanian The Voice) -ohjelman 5. tuotantokaudelle. == Lähteet == Luokka:Romanialaiset laulajat Luokka:Romanian euroviisuedustajat Luokka:Vuoden 2017 euroviisuedustajat Luokka:Vuonna 1991 syntyneet Luokka:Elävät henkilöt
Yodel It!

Yodel It! on romanialaisten laulajien Ilincan ja Alex Florean esittämä kappale, jolla he edustivat Romaniaa vuoden 2017 Eurovision laulukilpailussa. Kappale kilpaili Euroviisujen toisessa semifinaalissa 11. toukokuuta, jossa se sijoittui kuudenneksi 174 pisteellä ja pääsi finaaliin. Finaalissa se sai 282 pistettä ja saavutti sijan 7. == Lähteet == Luokka:Romanian euroviisuedustuskappaleet Luokka:Vuoden 2017 euroviisuedustuskappaleet
Andrew Shovlin

Andrew Shovlin (s. 1. marraskuuta 1973 Liverpool)F1Network.net on brittiläinen Mercedeksen Formula 1 -tallin insinööri. Shovlin aloitti uransa BAR:lla vuonna 1999. Kausilla 2004–2009 Shovlin toimi BAR:lla ja myöhemmin Hondalla ja Brawn GP:llä Jenson Buttonin kisainsinöörinä. Vuonna 2010 hän toimi Mercedeksellä Michael Schumacherin kisainsinöörinä. Vuonna 2011 hänet ylennettiin tallin pääinsinööriksi.Shovlin ylenee Mercedeksen pääinsinööriksi == Lähteet == Luokka:Formula 1 -tallien työntekijät Luokka:Brittiläiset insinöörit Luokka:Vuonna 1973 syntyneet Luokka:Elävät henkilöt
Kudos (täsmennyssivu)

Kudos voi viitata johonkin seuraavista: * kudos, soluista muodostuva kokonaisuus * kudottu tekstiili * Kudos, entinen tamperelainen trikoovalmistaja * Kudos Oy Silo, entinen turkulainen trikoovalmistaja * Kudos, Trio Töykeiden albumi * kudos (), slangisana, englannin kielen kautta tullut sitaattilaina, joka ilmaisee kunnian- tai kiitoksenosoitusta
Craig Wilson

Craig Wilson (s. 21. heinäkuuta 1971 Scarborough)F1Network on brittiläinen entinen Hondan Formula 1 -tallin insinööri. Wilson aloitti uransa Tyrrellillä vuonna 1995. Vuonna 1998 Wilson siirtyi Williamsille Heinz-Harald Frentzenin kisainsinööriksi. Kausilla 2000–2002 hän toimi Ralf Schumacherin ja 2003 BAR:lla Jenson Buttonin kisainsinöörinä. Vuonna 2004 hänet ylennettiin tallin pääinsinööriksi. Hän jatkoi tehtävässään tallin muututtua Hondaksi vuonna 2006. == Lähteet == Luokka:Formula 1 -tallien työntekijät Luokka:Brittiläiset insinöörit Luokka:Vuonna 1971 syntyneet Luokka:Elävät henkilöt
Obatala

Obatala on jorubojen perinteisessä uskonnossa yksi tärkeimmistä jumaluuksista ja ihmisruumiin luoja. Jorubojen perinteen mukaan Obatala loi ihmisruumiin ja hänen isänsä Olorun (Olodumare) puhalsi siihen elämän. Obatala esitetään usein vanhana valkoiseen pukeutuneena miehenä ja samaa asua käyttävät hänen pappinsa ja papittarensa. Obatala yhdistetään puhtauteen, ajatusten selkeyteen, viisauteen sekä erilaisiin valkoisiin aineisiin, kuten esimerkiksi platinaan, hopeaan, maitoon, riisiin ja puuvillaan. Obatalaa pidetään myös vammaisten pyhimyksenä, koska perinteen mukaan Obatala loi nämä palmuviinin vaikutuksen alaisena. Pohjoisten jorubojen keskuudessa Obatalaa pidetään myös pohjoisen jumalana. == Lähteet == Luokka:Jumalat, henget ja taruolennot Luokka:Afrikkalainen mytologia Luokka:Myytit
Pekka Tuunanen

Martti Pekka Tuunanen (s. 31. tammikuuta 1951 Punkaharju) on suomalainen prikaatikenraali evp. Tuunanen syntyi maanviljelijä Viljo Tuunasen ja Martta Silvennoisen perheeseen. Hänen puolisonsa vuodesta 1981 on Inkeri Isosalo. Tuunanen tuli ylioppilaaksi Parikkalan yhteislyseosta 1972, Kadettikoulusta hän valmistui 1976 ja Sotakorkeakoulusta 1989. Tuunanen toimi lentoupseerina Karjalan lennostossa vuodesta 1976 ja Ilmavoimien koelentäjänä 1979–1987. Ilmavoimien esikunnan toimistoesiupseeri hän oli vuodesta 1989 ja toimistopäällikkö vuodesta 1991. Oltuaan puolustusministeriön erityistehtävissä 1991 hän palasi Ilmavoimien esikunnan päällikkötehtäviin vuosiksi 1992–1996. Satakunnan lennoston komentajana Tuunanen toimi vuodesta 1997 ja Ilmavoimien esikunnan päällikkönä vuodesta 1998. Tuunanen jäi eläkkeelle vuonna 2006. Vuoden 2009 alusta hänet valittiin Maanpuolustuskoulutusyhdistyksen toiminnanjohtajaksi. Tätä tehtävää Tuunanen hoiti vuoteen 2015 asti, oltuaan jo aiemmin yhdistyksen Ilmapuolustuspiirin päällikkö. Tuunanen ylennettiin vänrikiksi 1973, luutnantiksi 1976, yliluutnantiksi 1978, kapteeniksi 1984, majuriksi 1988, everstiluutnantiksi 1991, everstiksi 1996 ja prikaatikenraaliksi 1999. ==Lähteet== Luokka:Suomalaiset kenraalit Luokka: Suomalaiset järjestöjohtajat Luokka: Vuonna 1951 syntyneet Luokka: Elävät henkilöt
Malcolm Oastler

Malcolm Oastler (s. 24. huhtikuuta 1959 Sydney) on australialainen entinen Jaguarin Formula 1 -tallin insinööri. Oastler aloitti uransa pääsuunnittelijana BAR:lla vuonna 1999 ja myöhemmin hänet ylennettiin tallin tekniseksi johtajaksi. Maaliskuussa 2002 Oastler menetti paikkansa tallissa. Syyskuussa 2002 Oastler siirtyi Jaguarille, jossa hänet nimitettiin nimettiin tallin pääinsinööriksi tammikuussa 2003. Maaliskuussa 2004 Oastler ilmoitti jäävänsä eläkkeelle saman vuoden kesäkuussa. Hän on ajanut myös hillclimbingia, jossa on voittanut useamman mestaruuden. == Lähteet == == Aiheesta muualla == * GrandPrix.com Luokka:Formula 1 -tallien työntekijät Luokka:Australialaiset henkilöt Luokka:Vuonna 1959 syntyneet Luokka:Elävät henkilöt
Amar pelos dois

Amar pelos dois on portugalilaislaulaja Salvador Sobralin esittämä kappale, jolla hän voitti vuoden 2017 Eurovision laulukilpailun. Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui ensimmäiseksi 370 pisteellä ja pääsi finaaliin. Finaalissa se sai piste- ennätyksen, eli yhteensä 758 pistettä ja voitti näin kilpailun. == Lähteet == Luokka:Portugalin euroviisuedustuskappaleet Luokka:Vuoden 2017 euroviisuedustuskappaleet Luokka:Eurovision laulukilpailun voittaneet kappaleet
No Place to Run

__NOTOC__ No Place to Run on brittiläisen hard rock -yhtye UFOn kahdeksas studioalbumi, joka julkaistiin vuonna 1980. Se on yhtyeen ensimmäinen albumi, jolla soittaa kitaristi Paul Chapman, joka korvasi yhtyeen edellisen kitaristin Michael Schenkerin. Albumin tuotti The Beatles -yhtyeen tuottajana tunnettu George Martin. Albumi nousi Britannian albumilistan sijalle 11. Yhdysvalloissa se nousi Billboard 200 -listan sijalle 51. Albumi julkaistiin vuonna 2009 CD:nä neljällä bonuskappaleella varustettuna. == Kappaleet == === A-puoli === # # # # # === B-puoli === # * # # # # === Vuoden 2009 uusintapainoksen bonuskappaleet === # * # # # == Kokoonpano == * Phil Mogg – laulu * Paul Chapman – kitara * Paul Raymond – kosketinsoittimet, kitara, laulu * Pete Way – bassokitara * Andy Parker – rummut == Arvostelut == * Allmusic: Allmusic review == Lähteet == Luokka:Vuoden 1980 albumit Luokka:UFOn albumit
Fosfolipaasi D

Fosfolipaasi D on hydrolaaseihin kuuluva entsyymi. Se katalysoi fosfolipidien fosfodiesterisidosten hajottamista ja tuotteina muodostuu alkoholijohdannainen ja fosfatidihappo. Entsyymi voi myös katalysoida fosfatidyyliryhmän siirtoa alkoholijohdannaiselta toiselle. Fosfolipaasi D on osa signaalinvälitysmekanismeja soluissa ja on tärkeä useissa proseisseissa soluissa esimerkiksi aineiden kuljetuksessa ja solujen erikoistumisessa. Entsyymiä esiintyy niin esi- kuin aitotumaisissakin soluissa. Fosfolipaasi D:n EC-numero on EC 3.1.4.4. ==Toiminta== Rakenteeltaan fosfolipaasi D on monomeeri ja se eristettiin ensimmäisen kerran kasveista. Ihmisen entsyymin molekyylimassa on noin 105-120 kDa. Fosfolipaasi D hydrolysoi useita fosfolipidejä esimerkiksi fosfatidyylikoliini, fosfatidyyliseriiniä ja fosfatidyylietanoliamiinia. Hydrolyysin lisäksi entsyymi voi katalysoida myös siirtoreaktioita, joissa se siirtää fosfatidyyliryhmän alkoholijohdannaiselta toiselle. Kalsiumionit aktivoivat fosfolipaasi D:n toimintaa. Ihmisen entsyymi on katalyyttisesti aktiivinen niitä ilmankin, mutta esimerkiksi monien kasvien entsyymit tarvitsevat kalsiumioneja ollakseen katalyyttisesti aktiivisia. Ollakseen aktiivinen eukaryoottien fosfolipaasi D tarvitsee toisen proteiinin ADP-ribosylaatiotekijän. Fosfolipaasi D:n katalysoiman reaktion tuotteen fosfatidihappo ja esimerkiksi koliini osallistuvat monien biologisten prosessien säätelyyn. Fosfolipaasi D:n katalysoima reaktio on mekanismiltaan kaksivaiheinen. Ensimmäisessä vaiheessa subtraatti ja entsyymi muodostavat fosfatidyylientsyymikompleksin ja alkoholijohdannainen vapautuu. Toisessa vaiheessa nukleofiilinen yhdiste kuten vesi tai toinen alkoholijohdannainen reagoi tämä kompleksin kanssa muodostaen fosfatidihappoa tai uuden fosfolipidin. Tätä siirtoreaktiota voidaan hyödyntää teollisestikin valmistettaessa ominaisuuksiltaan räätälöityjä fosfolipidejä. ==Lähteet== Luokka:Hydrolaasit
Idea Factory

Idea Factory on japanilainen videopelien kehittäjä ja julkaisija. Yhtiön ovat perustaneet Data East -yhtiön entiset työntekijät vuonna 1994. Yhtiön tytäryhtiöitä ovat: * Compile Heart * Otomate * Design Factory Yhtiö avasi vuonna 2013 haarakonttorin Idea Factory International Kaliforniaan. Yhtiö on tuottanut myös muutamia anime-sarjoja, kuten Choujigen Game Neptune The Animation. == Pelit == Tunnetuimpia pelisarjoja ovat: * Hyperdimension Neptunia-sarja * Agarest-sarja == Lähteet == == Aiheesta muualla == * Viralliset japanilaiset verkkosivut * Viralliset kansainväliset verkkosivut Luokka:Japanilaiset videopeliyritykset
Tony Purnell

Tony Purnell (s. 23. toukokuuta 1958 Carshalton, Surrey) on brittiläinen liikemies ja entinen Jaguarin Formula 1 -tallin tallipäällikkö. Marraskuussa 2002 Purnell nimettiin Jaguarin tallipäälliköksi korvaten tehtävässään Niki Laudan, jossa hän toimi 7. tammikuuta 2005 asti jolloin hänet korvasi tehtävässään Red Bullilla Christian Horner.Red Bull halusi paremmat johtajat == Lähteet == == Aiheesta muualla == * GrandPrix.com Luokka:Formula 1 -tallipäälliköt Luokka:Brittiläiset liikemiehet Luokka:Vuonna 1958 syntyneet Luokka:Elävät henkilöt
Jetron matkaan

Jetron matkaan () on kanadalais-yhdysvaltalainen animaatiotelevisiosarja. ==Hahmot== * Jetro Voima (; Suomenkielinen ääni: Katja Aakkula; Alkuperäinen ääni: Ashleigh Ball) * Selleri Voima (; Suomenkielinen ääni: Saara Lehtonen; Alkuperäinen ääni: Meg Roe): Jetron äiti. * Porkkana Voima (; Suomenkielinen ääni: Markus Niemi; Alkuperäinen ääni: Kyle Rideout): Jetron isä. * Sputnik (): Voima-perheen lemmikki. * Sanni (; Suomenkielinen ääni: Susa Saukko; Alkuperäinen ääni: Dalila Bela) * Otto (; Suomenkielinen ääni: Katja Sirkiä; Alkuperäinen ääni: William Ainscough) * Minttu (; Suomenkielinen ääni: Saara Lehtonen; Alkuperäinen ääni: Jaeda Lily Miller) * Tietonaama (; Suomenkielinen ääni: Markus Niemi; Alkuperäinen ääni: Brian Drummond): Voima-perheen tietokone. ==Aiheesta muualla== * Jetron matkaan Yle Areenassa * http://yle.fi/aihe/artikkeli/2017/02/24/lahde-jetron-matkaan-pikku-kakkosessa * Jetron matkaan Wind Dancer Filmsissa * Jetron matkaan Cake Entertainmentissa Luokka:Yhdysvaltalaiset televisio-ohjelmat Luokka:PBS:n televisio-ohjelmat
Seattlen roomalaiskatolinen arkkihiippakunta

Seattlen roomalaiskatolinen arkkihiippakunta () on katolisen kirkon arkkihiippakunta Washingtonin osavaltiossa Yhdysvalloissa. Se perustettiin lakkautetun Walla Wallan hiippakunnan tilalle vuonna 1850 nimellä Nesquallyn hiippakunta, ja vuonna 1907 se vaihtoi nimensä Seattlen hiippakunnaksi. Arkkihiippakunnaksi se korotettiin vuonna 1951. Hiippakunta muodostaa Seattlen kirkkoprovinssin yhdessä Spokanen ja Yakiman kanssa. Vuonna 2016 hiippakunnan 146 seurakunnassa oli yhteensä noin 863 000 jäsentä, mikä tarkoitti 15,7 prosenttia alueen väestöstä. == Piispat ja arkkipiispat == * Edward John O'Dea (1896–1932) * Gerald Shaughnessy (1933–1950) * Thomas Arthur Connolly (1950–1975) * Raymond Gerhardt Hunthausen (1975–1991) * Thomas Joseph Murphy (1991–1997) * Alexander Joseph Brunett (1997–2010) * J. Peter Sartain (2010– ) == Lähteet == Luokka:Yhdysvaltain katoliset hiippakunnat Luokka:Kristinusko Washingtonissa
Pirates of Black Cove

Pirates of Black Cove on suomalaisen Nitro Gamesin merirosvo-aiheinen peli. Peli on julkaistu Windows-alustalle vuonna , julkaisija on Paradox Interactive. Pelaaminen jakaantuu merenkäyntiin sekä seikkailuihin maalla. Peli on suunniteltu kevythenkisemmäksi kuin tekijöiden aikaisempi East India Company strategiapeli. == Vaatimukset == * Suoritin: 2.0 GHz Core Duo * Muistimäärä: 2GB RAM * Tallennustila: 4 GB * Äänilaite: DirectX 9.0 yhteensopiva * Grafiikkasuoritin: GeForce 8600 tai vastaava (Pixel Shader 3.0) * Näyttömuistimäärä: 256 MB * Käyttöjärjestelmä: Windows XP/Vista/7 == Lähteet == == Aiheesta muualla == * Luokka:Suomessa kehitetyt videopelit Luokka:Windows-pelit
Suomi yleisurheilun sisäratojen Euroopan-mestaruuskilpailuissa 2017

Suomi osallistui vuoden 2017 yleisurheilun sisäratojen Euroopan- mestaruuskilpailuihin Belgradissa yhdentoista urheilijan joukkueella, johon kuului seitsemän naista ja neljä miestä. ==Tulokset== ===Miehet=== Laji Urheilija Pvm Kilpailu Sijoitus Tulos 60 m Eetu Rantala 4.3. Alkuerät 5. alkuerässään 6,73 60 m Eetu Rantala 4.3. Välierät 6. välierässään 6,75 60 m aidat Elmo Lakka 3.3. Alkuerät 7. alkuerässään 7,78 SB kolmiloikka Simo Lipsanen 3.3. Karsinta 9. 16,69 kolmiloikka Simo Lipsanen 5.3. Loppukilpailu 7. 16,84 NR kuulantyöntö Arttu Kangas 4.3. Karsinta 17. 19,42 ===Naiset=== Laji Urheilija Pvm Kilpailu Sijoitus Tulos 60 m Anniina Kortetmaa 4.3. Alkuerät 2. alkuerässään 7,39 60 m Anniina Kortetmaa 5.3. Välierät 5. välierässään 7,41 60 m aitajuoksu Lotta Harala 3.3. Alkuerät 5. alkuerässään 8,20 60 m aitajuoksu Lotta Harala 3.3. Välierät 8. välierässään 8,30 60 m aitajuoksu Reetta Hurske 3.3. Alkuerät hylätty korkeushyppy Linda Sandblom 3.3. Karsinta 9. 186 seiväshyppy Wilma Murto 4.3. Loppukilpailu 8. 440 seiväshyppy Minna Nikkanen 4.3. Loppukilpailu 6. 455 =SB kolmiloikka Kristiina Mäkelä 3.3. Karsinta 4. 14,18 SB kolmiloikka Kristiina Mäkelä 4.3. Loppukilpailu 8. 13,73 Lähde == Lähteet == Luokka:Suomi yleisurheilun sisäratojen Euroopan-mestaruuskilpailuissa
Günther Steiner

Günther Steiner (s. 7. huhtikuuta 1965 Merano, Etelä-Tiroli, Italia)OldRacingCars.com on italialais-yhdysvaltalainen moottoriurheiluinsinööri ja entinen Formula 1 -sarjassa kilpailevan Haas F1 Teamin tallipäällikkö. Joulukuussa 2001 Steiner aloitti Jaguarilla toimitusjohtajana, ja toimi virassaan joulukuuhun 2002 saakka.Jaguar Racingille uusi johtaja Pitchforth korvaa Steinerin Jaguarilla Vuonna 2005 hänet nimettiin Red Bull Racingin tekniseksi johtajaksi.Red Bull halusi paremmat johtajat Maaliskuussa 2006 Steiner siirtyi Red Bullin NASCAR- toimintojen tekniseksi johtajaksi.Red Bullin Steiner jättää F1:n Hän toimi vuosina 2016–2023 yhdysvaltalaisen Haas F1 Teamin tallipäällikkönä. Haas ei enää uusinut hänen sopimustaan kauden 2023 jälkeen. == Lähteet == Luokka:Italialaiset urheiluvaikuttajat Luokka:Yhdysvaltalaiset urheiluvaikuttajat Luokka:Formula 1 -tallipäälliköt Luokka:Etelätirolilaiset henkilöt Luokka:Vuonna 1965 syntyneet Luokka:Elävät henkilöt
Salvador Sobral

Salvador Vilar Braamcamp Sobral (s. 28. joulukuuta 1989 Lissabon, Portugali) on portugalilainen laulaja. Hän voitti Portugalia edustaen vuoden 2017 Eurovision laulukilpailun kappaleella ”Amar pelos dois”. == Elämä ja ura == Sobral syntyi Lissabonissa, Portugalissa, mutta hän asui lapsena myös Yhdysvalloissa ja Barcelonassa. Vuonna 2009 hän kilpaili Ídolosin (Portugalin versio Pop Idolista) 3. tuotantokaudella, sijoittuen seitsemänneksi. Sobralin sisko Luísa Sobral on myös laulaja. Vuonna 2017 ilmoitettiin, että Sobral olisi yksi kolmestakymmenestä osallistujasta, jotka kilpailisivat Portugalin euroviisuedustajan paikasta Festival da Canção 2017 -kilpailussa. Hän voitti 5. maaliskuuta 2017 järjestetyn finaalin ”Amar pelos dois”-kappaleellaan ja pääsi näin edustamaan Portugalia vuoden 2017 Eurovision laulukilpailussa Kiovassa, Ukrainassa. Portugali voitti Eurovision laulukilpailun ensimmäistä kertaa. Maa on osallistunut kilpailuun 53 vuoden ajan. Salvador otti kisojen aikana kantaa pakolaistilanteeseen käyttämällä esityksensä aikana ”SOS refugees ”-tekstillä varustettua paitaa. Sobral piti toistaiseksi viimeisen konserttinsa Estorilissa 8. syyskuuta 2017. Hän jäi määrittelemättömälle tauolle sydänsairauden takia. Sairaus vaati pikaista sydämensiirtoa ja hän sai uuden sydämen leikkauksessa 8. joulukuuta 2017. == Lähteet == Luokka:Portugalilaiset laulajat Luokka:Portugalin euroviisuedustajat Luokka:Vuoden 2017 euroviisuedustajat Luokka:Euroviisuvoittajat Luokka:Vuonna 1989 syntyneet Luokka:Elävät henkilöt
Punainen pää II

Punainen pää II on taiteilija Helene Schjerfbeckin öljyväri- ja lyijykynätyö kankaalle vuodelta 1915. Maalaus on kooltaan 37×36 cm ja se kuuluu Gösta Serlachiuksen taidesäätiön kokoelmiin. ==Lähteet== Luokka:Helene Schjerfbeckin maalaukset